|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΚΑΒΑΛΑΣ**  **ΤΕΧΝΙΚΗ ΥΠΗΡΕΣΙΑ - ΔΟΜΗΣΗΣ**  **ΠΟΛΕΟΔΟΜΙΚΟΥ ΣΧΕΔΙΑΣΜΟΥ**  Ταχ. Δ/νση: Κ. ΠΑΛΑΙΟΛΟΓΟΥ 4 Ταχ. Κώδ. : 65403  Πληροφ. : Δ. Δρόσος  Τηλέφωνο : 2513500227 |  | ΕΡΓΟ: **Αποκαταστάσεις σε αυλές σχολείων** |

****

**ΤΕΧΝΙΚΗ ΕΚΘΕΣΗ**

Με το παρόν θα γίνουν εργασίες ασφαλτοστρώσεων σε αύλειους χώρους Σχολείων που χρήζουν άμεσης τεχνικής παρέμβασης, εντός της πόλης της Καβάλας.

Οι παρεμβάσεις αυτές αφορούν τμήματα ήδη ασφαλτοστρωμένων χώρων που έχουν υποστεί εκτεταμένες φθορές από την χρήση τους.

Όλες οι εργασίες θα εκτελεσθούν σε ώρες που δεν λειτουργούν τα Σχολεία, θα παρθούν όλα τα αναγκαία μέτρα ώστε ο χώρος να μην είναι προσβάσιμος κατά την εκτέλεσή τους και θα τοποθετηθούν όλες οι προβλεπόμενες σημάνσεις για την ελαχιστοποίηση της όχλησης των χρηστών και τον κίνδυνο ατυχημάτων ήτοι τοποθέτηση εργοταξιακών πινακίδων κατάλληλου μεγέθους και ύψους για έργα εντός αστικού ιστού.

Η πρόσβαση των μηχανημάτων και υλικών στους χώρους εργασίας θα εξασφαλιστεί με μέριμνα της Τεχνικής Υπηρεσίας (διάνοιξη προσβάσεων, ράμπες κλπ) καθώς και η αποκατάσταση των παρεμβάσεων αυτών μετά το τέλος των εργασιών.

Για τις ασφαλτικές εργασίες, θα ελέγχεται η επίτευξη σωστής επιφάνειας, προς εξασφάλιση ικανοποιητικών γεωμετρικών χαρακτηριστικών της επιφάνειας παρέμβασης και επιπεδότητας - ομαλότητας.

Οι εργασίες ασφαλτόστρωσης θα γίνουν επί ήδη ασφαλτοστρωμένων επιφανειών χωρίς απόξεση του υφισταμενου ασφαλτοτάπητα και διάστρωση με τάπητα αστικού τύπου με ασφαλτοσκυρόδεμα τύπου ΑΣ 10, σύμφωνα με την εγκεκριμένη μελέτη συνθέσεως και την ΕΤΕΠ 05-03-11-04 "Ασφαλτικές στρώσεις κλειστού τύπου ασφαλτικού σκυροδέματος" ώστε να εξασφαλιστεί μικρό πάχος στρώσης που θα κυμαίνεται στα 20-30mm.

Ιδιαίτερη προσοχή θα δοθεί στις συναρμογές με την υπόλοιπη επιφάνεια, ώστε η μετάβαση από παλαιά σε νέα τμήματα και αντίστροφα να είναι ομαλή. Ο ανάδοχος υποχρεούται να μεριμνά, έγκαιρα, για την προετοιμασία της επιφάνειας της οδού, πριν από τη διάστρωση των ασφαλτικών επαλείψεων και των ασφαλτομιγμάτων, με καθαρισμό της επιφάνειας της οδού, με επιμελή σάρωση. Η ανωτέρω οργάνωση και αλληλουχία εργασιών θα πρέπει να έχουν τη σύμφωνη γνώμη της επιβλέπουσας Υπηρεσίας

Οι αύλειοι χώροι που πρόκειται να σφαλτοστρωθούν είναι οι εξής:

|  |  |
| --- | --- |
| 17ο Δημοτικό | 650 τμ |
| 4o Δημοτικό | 230 τμ |
| 16ο Δημοτικό | 900 τμ |
| 5ο Λύκειο | 1000 τμ |


Σύνολο: 2780τμ

Η ακριβής έκταση της επέμβασης ανά χώρο θα υποδειχθεί επί τόπου από την επιβλέπουσα Υπηρεσία.



Εικόνα 2: 4ο Δημοτικό Σχολείο - Δορυφορική κάτοψη

Εικόνα 1: 4ο Δημοτικό Σχολείο - Είσοδος



Εικόνα 5: 5ο Λύκειο - Δορυφορική κάτοψη

Εικόνα 4: 17ο Δημοτικό Σχολείο - Δορυφορική κάτοψη

Εικόνα 3: 16ο Δημοτικό Σχολείο - Δορυφορική κάτοψη

**Περί μεταφοράς υλικού (ασφαλτομίγματος) και συντελεστού συμπύκνωσης:**

Ο συντελεστής επιπλήσματος προκύπτει ως εξής:

Συντελεστής συμπύκνωσης ασφαλτομίγματος = 0,704 συμπυκνωμένου όγκου/ασυμπύκνωτου όγκου.

Άρα για την μεταφορά ασυμπύκνωτου ασφαλτομίγματος θα απαιτηθεί 1/0,704 μ3 ασυμ./συμπ. Υλικό × όγκο συμπ. Υλικού = 1,42

Κόστος μεταφοράς σε €/μ2 διαστρωμένου συμπυκνωμένου ασφαλτομίγματος = 21χλμ μεταφοράς × 0,21€/(μ3×χλμ) × 0,025 μ. (μέσο πάχος στρώσης) × 1,42 (συντελεστής επιπλήσματος) = 0,157€/μ2

**Καβάλα, 21/12/2023**

|  |  |  |
| --- | --- | --- |
| **Ο ΣΥΝΤΑΞΑΣ** | **ΕΛΕΓΧΘΗΚΕ** | **ΘΕΩΡΗΘΗΚΕ** |
|  | **Ο Αν. Προϊστάμενος**  **Τμ. Μελετών & Έργων** | **Ο Αν. Δ/ντής**  **Δ/νσης Τ. Υπ.** |
| Δρόσος Δρόσος  Πολ. Μηχανικός | Αλέξης Μιχαήλ  Μηχανικός Περιβάλλοντος | Ηλίας Τσαγκαλίδης  Μηχ. Παραγωγής & Διοίκησης |